profit
కోటక్‌ మహీంద్ర నికర లాభం రూ.813 కోట్లు
ముంబై, అక్టోబరు 28: కోటక్‌ మహీంద్ర బ్యాంకు నికరలాభం రెండో త్రైమాసికంలో 43శాతం పెరిగి 813కోట్లకుచేరింది. సంఘటిత లాభం చూస్తే 28 శాతం పెరిగి 1202కోట్లుగా ఉంది. కోటక్‌ మహీం ద్ర బ్యాంకు నికరవడ్డీ ఆదాయం 19శాతంపెరిగి 1995 కోట్లుగా ఉంది. నికరవడ్డీ మార్జిన్‌ కూడా 4.47శాతం పెరిగింది. సెప్టెంబరు చివరినాటికి అడ్వాన్సులు కూడా 13శాతం పెరిగి 1,26,015 కోట్లకు చేరాయి. ఇక పొదుపు డిపాజిట్లు రెండో త్రైమాసికంలో 35శాతం పెరిగి 30,678 కోట్లకు చేరాయి. కరెంటుఖాతా డిపాజిట్లపరంగాచూస్తే 28 శాతంపెరిగి 19,273కోట్లకు చేరాయి. ఇక కరెంటు సేవింగ్స్‌ఖాతాల డిపాజిట్లు 39శాతం పెరిగినట్లు బ్యాంకు ప్రకటించింది. మొత్తం 1336 శాఖలు ఏర్పాటుచేసామని, మొత్తం 702కేంద్రాల్లో 2044 ఎటిఎంలు పనిచేస్తున్నట్లు బ్యాంకు వివరించింది. ఇక స్థూల నిరర్ధక ఆస్తులు 2.49శాతం నికర నిరర్ధక ఆస్తులు 1.20శాతంగా ఉన్నాయి. నెల వారీగా బ్యాంకు మొబైల్‌ లావాదేవీల ప్లాట్‌ఫామ్‌పై 3500 కోట్ల లావాదేవీలు నిర్వహిస్తోందన్నారు. మొబైల్‌ లావాదేవీలు 118శాతం పెరిగాయన్నారు. కోటక్‌ సెక్యూరిటీస్‌మొబైల్‌ లావాదేవీలు నెలకు 8 వేల కోట్లుగా ఉన్నాయని బ్యాంకు ప్రకటించింది. ఇక కోటక్‌ లైఫ్‌ బీమా పాలసీలు కూడా జెనీ ట్యాబ్‌ ఆధారిత లావాదేవీలుపెరిగాయని 48శాతం లావా దేవీలు జరుగుతున్నట్లు వివరించింది. అర్ధసంవ త్సర కాలానికిగాను నికరలాభం 1202కోట్లుగా ఉంది. అడ్వాన్సులు 1,54,078 కోట్లుగా ఉన్నా యి. నికరవడ్డీ మార్జిన్‌ 4.46శాతం, క్యాపిటల్‌ అడక్వసీ నిష్పత్తి బేసెల్‌3 ప్రకారం 17.3శాతంగా ఉంది. మొత్తంఆస్తులపరంగాటర్నోవర్‌ 1,20,705 కోట్లకు పెరిగింది. ఇక కోటక్‌ మహీంద్ర ప్రైమ్‌ 130 కోట్ల లాభాలతో నడిచింది. కోటక్‌ మహీంద్ర పెట్టుబడుల విభాగం 53కోట్లలాభాలు ఆర్జించింది.